paragraph_text: Određeni dan može biti označen drugačijim nadnevkom po drugim kalendarima, kao što je slučaj s gregorijanskim kalendarom i julijanskim kalendarom, koji su bili u uporabi istovremeno na različitim mjestima. U većini kalendarskih sustava nadnevak se sastoji od triju dijelova: dan u mjesecu, mjesec i godina. Mogu postojati također i dodatni dijelovi, kao što je dan u tjednu. Godine se obično broje od nekog početnog događaja/točke, obično nazivanog epoha, gdje se kao era naziva određeni vremenski period.